Պրիլեպ

Պրիլեպ (, , ), քաղաք Հյուսիսային Մակեդոնիայի Հանրապետության հարավում։ Բնակչությունը կազմում է 66 246 մարդ։ Քաղաքը տեղակայված է Պալագոնիա հարթավայրի հյուսիսային մասում՝ մայրաքաղաք Սկոպյեից 128 կմ հեռավորության վրա։

Քաղաքի մոտ է գտնվում սերբ իշխան Մարկո Կրալևիչի ամրոցը, ով հայտնի է որպես թուրքերի դեմ պայքարի մարտիկ և իմաստուն ղեկավար։

Բնակչություն 
Պրիլեպի բնակչության մեծ մասը կազմում են մակեդոնացիները (93 %), սակայն քաղաքում կա նաև գնչուների փոքրաթիվ համայնք։

2002 թվականի մարդահամարի տվյալներով՝ Պրիլեպում բնակվում է 66 246 մարդ։

Պատմություն 
Պրիլեպը հիմնադրվել է նախկինում Հռոմեական կայսրության մաս կազմած Ստիբերրա հնագույն քաղաքի ավերակների վրա։ Չնայած այն հանգամանքին, որ քաղաքը գոթերի կողմից ամայացվեց 268 թվականին, այն մնում էր մասամբ բնակեցված։ Պրիլեպ անվամբ քաղաքն առաջին անգամ հիշատակվել է 1014 թվականին որպես վայր, որտեղ Բուլղարիայի թագավոր Սամուիլը մահացել է սրտի պայթյունից, երբ տեսել է, թե ինչպես են բյուզանդացիները կուրացնում իր հազարավոր զինվորների, ովքեր գերի էին ընկել Բելասիցայի ճակատամարտից հետո։ Քաղաքն ընկել է բյուզանդական տիրապետության տակ։

Ավելի ուշ քաղաքը նվաճվում է Բուլղարիայի երկրորդ թագավորության ու Սերբիայի կողմից։

XIV դարում Պիլեպ քաղաքը գրավվում է օսմանյան զորքերի կողմից, որոնց առաջնորդում էր Էվրենոսը։ Օսմանյան կայսրության տիրապետության տակ քաղաքը մնաց վեց դար։

XX դարի սկզբում Պրիլեպ քաղաքն ընդգրկված էր Սերբիայի ու Հարավսլավիայի կազմում, որի փլուզումից հետո էլ անցավ Մակեդոնիային։

Տեսարժան վայրեր 
 Մարկովի Կուլի, միջնադարյան ամրոց
 Տրեսկավեց, վանք

Քույր քաղաքներ 
  Ասենովգրադ, Բուլղարիա

Հայտնի բնակիչներ 
 Գրիգորի Ակինդին (, ծնվել է 1300 թվականին), հույն աստվածաբան բյուզանդական դարաշրջանում,
  Գյորչե Պետրով, բուլղարացի հեղափոխական,
  Տոշե Պրոեսկի (1981-2007), մակեդոնացի երգիչ,
  Դիմիտր Տելև (1898-1966), բուլղարացի գրող, Բուլղարիայի մշակույթի վաստակավոր գործիչ։

Ծանոթագրություններ

Արտաքին հղումներ

Պրիլեպ, Prilep
Պրիլեպի կառավարության պաշտոնական կայքը
Prilep Tobacco Website
Institute for Tobacco Prilep 
Prilep  on Cyber Macedonia
Asterisks website 
Стари фотографии од Прилеп
Марко Цепенков 
Пеце Атанасоски 
Блаже Конески 

Հյուսիսային Մակեդոնիայի քաղաքներ